Johannese Kool ja Lasteaed Rosmal

pisi|Himmaste Algkooli hoone, kus õpivad Johannese Kooli lapsed alates 2014. aasta sügisest
Johannese Kool ja Lasteaed Rosmal on eraalgatuslik koolieelne lasteasutus ja üldhariduskool Põlva maakonnas Põlva vallas Rosma külas. Kooli peab MTÜ Rosma Haridusselts.

Kool asutati 1989. aastal, õppetöö algas 1990. aasta sügisel. See oli üks esimesi Eestis rajatud waldorfi pedagoogikal põhinevaid koole. 1999. aastaks kasvas kool põhikooliks. 

Esimeseks koolihooneks oli Eesti kooliuuendaja Johannes Käisi sünnikodu Rosma külas - Rosma koolimaja. 2005. aasta sügisest avati selles majas lasteaed.

1992. aastal alustasid lapsevanemad omaalgatuslikult uue koolihoone ehitamist. Selle projekteeris heategevuslikus korras kooli lapsevanem arhitekt Marika Saks. Siiski süvenes ruumipuudus ja pärast Himmaste Algkooli sulgemist 2013. aastal sõlmiti Põlva vallaga pikaajaline tasuta varakasutusleping Himmaste koolimaja kasutuselevõtuks.

Tunnustus
2002 Eesti Kultuurkapitali rahvakultuuri sihtkapitali aastapreemia (loovuse arendamine teatrikunsti kaudu)

 Välislingid 
Johannese Kool Rosmal – kooli koduleht

Kategooria:Põlva maakonna koolid
Kategooria:Põlva vald
Kategooria:Waldorfi koolid